# data[].attributes.body
Aquest és el resultat del treball realitzat pels alumnes de segon curs del cicle d'IDMN de la nostra escola. Emmmarcat en el tema del màrqueting de l'assignatura d'EIE hem dut a terme un anunci sobre una de les empreses d'imatge per al diagnòstic que han creat els alumnes a l'assignatura de FOL, realitzant així també un exercici transversal d'organització i col·laboració entre assignatures.

Finalment van escollir una empresa que oferia uns serveis de proves amb contrast que no produien cap efecte al·lèrgic. Els estudiants van creure que podrien generar idees creatives i entenedores amb aquest context. I així ha estat.

Es va donar llibertat perquè utilitzessin la tècnica del Croma o Stopmotion indistintament i en el vídeo es pot veure com han fusionat ambdúes tècniques per al millor resultat possible.

Aquesta tasca ens ha ocupat durant vàries setmanes ja que primerament es va haver d'escollir una de les empreses que tingués més potencial per a realitzar l'anunci i després organitzar el grup classe en subgrups per repartir les tasques de guió, producció i edició.

Destaco de nou la bona organització i implicació del grup que ha estat capaç de repartir-se les tasques en funció de les habilitats personals de cada membre i a la vegada d'ajudar-se entre ells en tot moment. Fins i tot van crear conjuntament una cançó relacionada amb l'empresa que interpreten a la part final de l'anunci.

Plantejar aquesta tasca en grup gran ha representat un repte però els alumnes s'han implicat i han treballat il·lusionats amb el projecte realitzant un exercici acurat i creatiu a la vegada, que era una de les demandes d'aquesta tasca.

Incloc en aquest padlet algunes imatges representatives explicades del procés de producció de l’anunci.

Espero que us agradi.

# data[].attributes.body
Foto presa durant la fase de producció del vídeo en un del tallers de l’escola. En aquesta imatge es veu com els alumnes comproven que la imatge real i la virtual encaixin perfectament per donar la sensació que el pacient entra dins un TAC.

# data[].attributes.body
Els alumnes representant uns tècnics i un pacient en una prova d’imatge per al diagnòstic.

# data[].attributes.body
Aquesta imatge reflexa el procés de producció amb la tècnica croma on es va utilitzar un fons verd físic i virtual a la vegada. Es donen instruccions entre els alumnes durant la filmació del vídeo.

# data[].attributes.body
Imatge presa durant la filmació de l’última part de l’anunci utilitzant la tècnica stopmotion.

# data[].attributes.body
Part dels alumnes que formen el subgrup de producció en plena filmació.

# data[].attributes.body
Filmació del producte de contrast de l’anunci. Els alumnes van disposar de tota la indumentària sanitària adient en cada cas.